NaiveNeuron/SloPal huggingface dataset:
P. Hrušovský, predseda NR SR: (2003-09-09):
Panie poslankyne, páni poslanci, srdečne vás vítam a otváram 17. schôdzu Národnej rady Slovenskej republiky. Prosím, prezentujme sa. Zistím počet prítomných poslancov, a to, či je Národná rada uznášaniaschopná.  127  prítomných. Konštatujem, že Národná rada je uznášaniaschopná. Chcem vás informovať, že na 17. schôdzi budú overovateľmi poslanci Tomáš Galbavý a Jozef Hrdlička, ich náhradníkmi Jozef Šimko a Milan Urbáni. Podľa § 23 ods. 3 zákona o rokovacom poriadku vám bol doručený predbežný návrh programu 17. schôdze Národnej rady Slovenskej republiky. Chcem vás informovať, že na programe rokovania tejto schôdze je aj návrh gestorského výboru Správa o stave ochrany osobných údajov, ktorú má uviesť predseda Úradu na ochranu osobných údajov. Chcem vás poprosiť, aby sme možnosť vystúpiť pánovi  predsedovi Úradu na ochranu osobných údajov odsúhlasili pri schvaľovaní programu 17. schôdze Národnej rady Slovenskej republiky. Chcem vás páni poslanci ešte raz upozorniť, že čas na hlasovanie sme skrátili po dohode v poslaneckom grémiu z 30 sekúnd na 20 sekúnd. Bola to všeobecná dohoda. Preto by som poprosil, aby sme aj pri hlasovaní venovali zvýšenú pozornosť a väčšiu sústredenosť, keď sa budeme rozhodovať, aby nedochádzalo k neplatným, prípadne nejakým iným nedorozumeniam pri hlasovaní o jednotlivých bodoch programu. Pristúpime teraz k schvaľovaniu návrhu 17. schôdze Národnej rady Slovenskej republiky. Pýtam sa pánov poslancov, či chce niekto navrhnúť zmenu alebo doplnenie programu rokovania 17. schôdze Národnej rady? Pán poslanec Fico, nech sa páči.
Kollár, Boris, predseda NR SR (2023-06-22):
S ďalšou faktickou poznámkou vystúpi pán poslanec Kuriak.
Mihál, Jozef, poslanec NR SR (2014-05-14):
Pán kolega Mikloš znovu spomenul vo svojom príspevku UNITAS, čiže ja sa dotknem tejto časti jeho príspevku, ktorý zaznel v závere. Áno, osem, v podstate osem rokov vlády Roberta Fica, v prvej a v druhej, nebude stačiť na to, aby bol zavedený systém UNITAS. Pán minister tu pred pár minútami hovoril, akých špičkových odborníkov okolo seba sústredil, ako sa dobre pracuje a ako všetko dobre funguje. No tak potom čo ešte treba spraviť pre to, aby sa zaviedol systém UNITAS, ktorý v podstate nie je zas niečo úplne zo sféry sci-fi? To nie je let do vesmíru. To je jednoducho len sústredenie všetkých platieb, či občana, štátu alebo naopak, na jedno jediné miesto, zavedenie jedného jednotného systému ročného zúčtovania daní, odvodov i sociálnych dávok pod jednu strechu, na jedno tlačivo, vyškolenie jednej kvalifikovanej skupiny úradníkov, ktorí toto všetko budú strážiť, sledovať, zdokonaľovať, to zas nie je niečo, čo znamená nejaký svetový prevrat. A na toto nestačí osem rokov vlády Roberta Fica, čiže to je veľká hanba, pán minister, že takýto projekt nie ste schopný zrealizovať, a zároveň je to pre vás veľká škoda, pretože ste sa mohli doslova presláviť v rámci týchto našich slovenských podmienok, ktoré v Hainburgu končia a vo Svidníku tiež, ale v rámci toho nášho malého Slovenska by ste sa zapísali do histórie ako človek, ktorý pre tento štát niečo pozitívne urobil. Zatiaľ ste sa zapísali len negatívne, napr. zavedením kontrolného výkazu, na ktorý ja, kade chodím, tade počúvam slová: „Hanba, fuj, kto toto vymyslel!?“
I. Šimko, minister vnútra SR: (2002-06-27):
Som otvorený voči každému inému riešeniu, len aby bolo. Ale zatiaľ sa ukazuje, že toto vyzerá byť najpriechodnejšie. A je to aj, pokiaľ ide o členov týchto horských služieb, ktorí sa tomuto povolaniu venujú, tak je v podstate väčšinovo najpriechodnejší variant.
A. Belousovová, podpredsedníčka NR SR: (2007-03-28):
Pán poslanec Rydlo, máte slovo, nech sa páči.
Hort, Milan, podpredseda NR SR (2011-09-13):
Ďakujem pekne, pani ministerka. A teraz dávam slovo Jane Laššákovej, spravodajkyni z ústavnoprávneho výboru, aby nás informovala o výsledku rokovania výborov o tomto návrhu zákona, aby odôvodnila návrh a stanovisko gestorského výboru. Pani poslankyňa a predsedníčka výboru, nech sa páči.
V. Veteška, podpredseda NR SR: (2005-10-27):
Ako prvý je pán Kondrót.
Pellegrini, Peter, predseda NR SR (2015-05-05):
S faktickou poznámkou na vaše vystúpenie, pán minister, pani poslankyňa Vášáryová. Nech sa páči, máte slovo.
Paška, Pavol, poslanec NR SR (2012-07-26):
Ďakujem pekne, pani podpredsedníčka. Nie je dôležité, čo bolo, ale čo bude. A to je fakt, že ako povedal aj pán kolega Poliačik, ja som presvedčený, že dnešným hlasovaním potvrdíme, že od 1. septembra bude imunita alebo trestnoprávna imunita minulosťou. Môžeme analyzovať, chodiť do tej histórie, hľadať rôzne dôvody, prečo to pri iných pokusoch nevyšlo. Ja osobne si myslím, vyšlo to preto, lebo sa naozaj komunikovalo, našla sa veľmi široká politická dohoda a od tohto sa chcem odraziť aj k sudcom. Vy viete, pán poslanec Lipšic, že ja som zástanca zrušenia trestnoprávnej imunity aj pre sudcov, ale privítam ten istý mechanizmus, ktorý sme uplatnili, aj keď sme pripravovali spoločne tento návrh novely. Už som z pohľadu alebo z titulu svojej funkcie začal neformálne komunikovať na úrovniach a som presvedčený, že keď na jeseň bude dokreovaná Súdna rada ako najvyšší orgán alebo zástupcovia stavu justície, sadneme si spolu aj s Ústavným súdom, ktorý má svoje výnimočné ústavné postavenie, s pánom ministrom spravodlivosti a som presvedčený, že dospejeme opäť k výstupu, ktorým bude zrušenie aj imunity sudcov. Určite to bude efektívnejšie a bezproblémovejšie, ako keby sme z pohľadu autonómie zákonodarného zboru a justície vstupovali jeden druhému do rozsahu. Ja viem, že právny pohľad, ja nehovorím teraz právny pohľad, ja hovorím o spôsoboch riešenia. A som presvedčený, tak ako som povedal, že na jeseň pripravíme spolu aj so zástupcami sudcovského stavu taký návrh novely ústavy, ktorý definitívne ukončí aj debaty o tomto probléme. Chcem vás ešte raz požiadať o podporu tohto zákona pri hlasovaní. Ďakujem. (Potlesk).
Laurenčík, Milan, podpredseda NR SR (2021-05-11):
Ďakujeme, pani poslankyňa. Prosím, zaujmite miesto pre spravodajcov. Ja teraz otváram všeobecnú rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Končím možnosť prihlásiť sa do rozpravy. Do rozpravy sa prihlásila pani navrhovateľka Katarína Hatráková, nech sa páči, máte slovo.
Šeliga, Juraj, podpredseda NR SR (2020-04-03):
Ďakujem. Prezentujme sa, páni poslanci, a hlasujme. (Hlasovanie.) Prítomných 120 poslancov, za 104 poslancov, proti 0, zdržalo sa 16 poslancov, nehlasovali 0 poslancov. Konštatujem, že sme schválili vládny návrh zákona o mimoriadnych opatreniach v súvislosti so šírením nebezpečnej nákazlivej ľudskej choroby COVID-19 v oblasti zdravotníctva . (Potlesk.) Vyčerpali sme všetky body programu. V zmysle rokovacieho poriadku sa o slovo prihlásil pán predseda Národnej rady, nech sa páči, máte slovo.
Pčolinský, Peter, podpredseda NR SR (2023-06-21):
Teraz v rozprave vystúpi pán poslanec Ondrej Dostál.
Hrnčiar, Andrej, podpredseda NR SR (2017-02-02):
Ale ešte ju musím položiť najprv. (Reakcia ministra.) „Vážený pán minister, ako je možné, že v roku 2000 súhlasil rezort s vybudovaním novej skládky priemyselného odpadu OFZ v Širokej bez sanácie starej skládky pod ňou a vybudovaním dostatočnej kapacitnej čističky odpadových vôd, aby nedochádzalo k priesakom (zo starej skládky) s vysokým obsahom arzénu do okolia?“ Takže, pán minister!
Pčolinský, Peter, podpredseda NR SR (2022-11-15):
Ďakujem. Na vaše vystúpenie päť faktických poznámok. S prvou pán poslanec Mizík.
Danko, Andrej, podpredseda NR SR (2024-01-17):
Poslanec Pollák.
Rošková, Ľubica, poslankyňa NR SR (2013-12-04):
Ďakujem veľmi pekne. Ja len niekoľko poznámok, priznám sa, že nebola som tu od začiatku, pán poslanec, keď ste hovorili. Ale ja by som sa dotkla len dvoch takých vecí, že súhlasím s tým, že tie málotriedky a vôbec základné školy tvoria kultúru na dedine, kde pôsobia, ale na druhej strane musíme brať v úvahu aj tie ďalšie možnosti, ktoré tá obec má; a tým nechcem chrániť starostov, že dajú peniaze miesto málotriedky na obce, na iné, ja neviem, na chodníky alebo na cestu, alebo na niečo iné, čo v obci potrebujú. Ale mňa v tejto súvislosti napadla určitá skutočnosť a som si to hneď premietla do svojho okresu. Ste spomínali, že vám by ani nevadili tie rušenia tých málotriedok, keby tie deti mali dostatočný, dostatočnú dopravu zabezpečenú na to, aby sa mohli presunúť, keď im začína a končí vyučovanie do tej inej školy. Ja pokiaľ si premietam náš okres Michalovce, tak vyslovene u nás nie je problém v tom, aby deti, ktoré dochádzajú už teraz z malých obcí do iných obcí, a sú pripravené SAD-ky na to, že vozia tieto autobusy deti a sú, by som povedala, nemajú názov školské autobusy, ale 90 % je pripravených a spoje sú zabezpečené tak, ako je začiatok a koniec vyučovacieho procesu na jednotlivých školách. A preto sa domnievam, že aj tento problém sa dá vyriešiť individuálne, samozrejme, v každom okrese ináč, ale ja tam nevidím ten problém v tom, že by tým deťom do tých 6 km nevedeli zabezpečiť tú dochádzku do školy tým, že by im zlyhala doprava. Ďakujem.
Jurík, Beáta, poslankyňa NR SR (2024-01-17):
Ďakujem za slovo. Tamara, ďakujem za tvoj príspevok, ty si opäť hovorila o absurdnosti toho tvrdenia z odôvodnenia, že valcujú tento promafiánsky balík v skrátenom legislatívnom procese, pretože musia kvôli Európskej únii a hroziacim infringement procedures, ktorých sú desiatky aj v oblasti životného prostredia. A nakoľko aj Robert Fico dnes v reakcii na uznesenie, ktoré prijal Európsky parlament, a pridal sa tak k Európskej komisii a k Európskej prokuratúre, zavádza a opäť tvrdí, že sú to opoziční europoslanci, kto ohrozuje naše čerpanie eurofondov, tak by som mu len chcela pripomenúť, čo povedala Európska prokuratúra po dôkladnej analýze navrhovaných zmien. Prokuratúra dospela k záveru, že tieto zmeny predstavujú vážne riziko porušenia zásad právneho štátu v zmysle čl. 4 ods. 2 písm. c) nariadenia o podmienenosti. Tento promafiánsky balík totiž minimalizuje odhalenie možných podvodov poškodzujúcich finančné záujmy EÚ. Narúša funkčné línie komunikácie medzi Európskou prokuratúrou a oddelením špeciálnej prokuratúry, ktoré sa teda v balíku chystajú zrušiť. Vyníma Európsku prokuratúru od špecializovaných vyšetrovateľov NAKY bez primeranej náhrady, presmerúva väčšinu prípadov Európskej prokuratúry zo Špecializovaného trestného súdu na nižšie súdy s malými odbornými znalosťami v oblasti trestných činov v kompetencii Európskej prokuratúry. A to si vážne niekto myslí, že napríklad aj túto podrobnú analýzu nejak opoziční europoslanci nanútili Európskej prokuratúre? Napísali ju snáď pre ňu? A potom napísali a ovplyvnili aj dnes teda svojich 490 kolegov a kolegýň? A v Európskej komisii koho ovplyvnili? Pripomeňte mi, prosím, kto je slovenský eurokomisár. Ďakujem. (Potlesk.)
Paška, Pavol, predseda NR SR (2013-10-22):
(Hlasovanie.) 139 prítomných, 80 za, 25 proti, 34 sa zdržalo. Sme v treťom čítaní . Otváram rozpravu. Nemám prihlášku do rozpravy. Vyhlasujem ju za skončenú.
Bugár, Béla, podpredseda NR SR (2017-03-28):
Nech sa páči, prezentujme sa a hlasujme. (Hlasovanie.) Prítomných 145, za 89, proti 30, zdržalo sa 26 poslancov. Návrh sme schválili. Nech sa páči, výbory.
Kaliňák, Robert, poslanec NR SR (2011-04-05):
Veľmi pekne ďakujem. Áno, vážený pán podpredseda parlamentu, je to pravda, koalícia je mimoriadne nervózna. Vždy, keď koaličným stranám po ich volebných podvodoch padnú preferencie o 50 %, aj mne by sa možno zle spávalo. Nám ale voliči dali po štyroch rokoch vládnutia vysvedčenie, že sme mali nárast nielen preferencií, ale aj hlasov, ktoré nám odovzdali. A tak voliči povedali, takmer milión, že boli veľmi spokojní s tým, ako sme vládli. A chápem, že tým ostatným sa ťažko počúva pravda. Áno, je veľmi jednoduché riešenie. Nech pán Mikloš vráti 7 mld. kurzovej straty a nemusíme privatizovať teplárne, lebo plánovaný výnos je zhruba na úrovni do 6 mld. korún. Úplne stačí, keď to, čo v podstate týmto spôsobom ukradol, môže vrátiť a je vymaľované. Stačí, samozrejme, aby sa zmenšil deficit, keď pán Kaník vráti peniaze, ktoré si dal do svojho lyžiarskeho strediska zo štátnych peňazí. To, samozrejme, ale ľuďom, ako je pán Matovič a Viskupič, nevadí. Lebo s nimi kujú vlastne jednu bandu a tam im nevadí, že vlastne sedia so zlodejmi. Iste by možno stačilo, keby sám pán Matovič vrátil daňový únik, ktorý urobil pri tom stroji, ktorý dovážal z Nemecka. (Potlesk.) A vtedy by sme opäť, vtedy by sme opäť, pán predseda, pán predseda Fico, nemuseli, nemuseli tieto veci nijakým spôsobom privatizovať. A v zásade, aj keby pán predseda KDH Figeľ vrátil byt, tak určite by sa situácia niektorým z rodín, ktoré sú tak ťažko skúšané touto vládnou koalíciou, zlepšila, pretože samozrejme už trištvrte roka veľmi intenzívne zrejme vyberá, komu ten byt dá, keď už trištvrte roka ho nikomu v skutočnosti dať nechce. A samozrejme, nikomu nevadí, ani pánovi Matovičovi, Viskupičovi, že straníckych nominantov, ktorých chceli zverejniť a musíme platiť z tých našich, našich daní, samozrejme tí tiež prispievajú k tomu, že nejakým spôsobom musíme privatizovať teplárne. Takže opak je pravdou a naozaj stojí tu len preto, aby... (Prerušenie vystúpenia časomerom. Potlesk.)
P. Hrušovský, podpredseda NR SR: (2001-12-04):
(Hlasovanie.) Prítomných je 108 poslancov, za návrh 75, proti 1, zdržalo sa 29, nehlasovali 3. Konštatujem, že sme návrh neschválili. (Ruch v sále.) Prosím o pokoj v rokovacej sále. Páni poslanci, pán poslanec Faič a Rusnák namietajú. Páni poslanci, pokračujeme v rokovaní. (Reakcia z pléna.) Ale tak sa prihláste na svetelnú tabuľu a nevykrikujte, páni poslanci. Zapnite sa, ak chce niekto namietať, pán poslanec Faič, pán poslanec Zelník. Nech sa páči, zapnite pána poslanca Faiča.
G. Gál, poslanec: (2008-04-01):
Ale chcel by som povedať touto faktickou poznámkou, že keď ideme už novelizovať tento zákon, tak robme to s cieľom, aby sme to vylepšili, sprísnili, nie aby sme to viac zahmlili. Priame zadania, čo obľubuje dnešná vládna koalícia, sú priamym indexom na to, čo na tomto zákone treba vylepšiť, stransparentniť. Preto Strana maďarskej koalície v druhom čítaní pripraví pozmeňujúce návrhy. Dúfam, že nepôjde to tak ako doposiaľ, že všetko nám vládna koalícia odmietla. (Hlas z pléna.) Áno, tak presne, pán Pelegrini. Netreba tu veľmi viac opakovať tie prešľapy dnešnej vládnej koalície, ktoré sa týkali verejných obstarávaní. Bolo na tejto pôde dosť diskusií o tom. Ja si myslím, že v druhom čítaní sa môžeme dočkať ešte ďalších pozmeňujúcich návrhov z dielne koaličných poslancov. Ja sa veľmi na ne teším.
Nicholsonová, Lucia, podpredsedníčka NR SR (2016-05-19):
Kolegovia, kolegyne, v tejto chvíli prerušujem rozpravu o tomto bode rokovania Národnej rady, budeme pokračovať v rokovaní hlasovaním. Nech sa páči, pán predseda.
Ďuriš Nicholsonová, Lucia, podpredsedníčka NR SR (2016-12-06):
Pán poslanec Antal s faktickou.
Mizík, Stanislav, poslanec NR SR (2017-05-17):
Ďakujem za slovo. Moje prvé pracovné miesto bolo práve na Luníku 9, ktorý ste spomínali. Osemnásť rokov som učil na škole, kde je táto menšina. Priznám sa, som skeptik na hocijaké opatrenia. Ťažko sa totižto prevychová neprevychovateľné. Za tých celých osemnásť rokov v tej obci, kde som učil, bolo s tou menšinou, aj nie so všetkými, ale veľkou časťou, iba jedine sa to podarilo novému farárovi, čo osobne považujem za menší zázrak. Ďakujem za slovo.
Ďuriš Nicholsonová, Lucia, podpredsedníčka NR SR (2018-10-18):
Jedna faktická poznámka na vaše vystúpenie. Končím možnosť prihlásiť sa. Pán poslanec Jurzyca.
Ďuriš, Nicholsonová, Lucia, podpredsedníčka NR SR (2017-10-17):
No trošku je aj problém potom s tou časomierou. Ja sledujem technikov, že oni nevedia, že kedy majú časomieru púšťať a kedy nie.
P. Paška, predseda NR SR: (2007-10-18):
(Hlasovanie.) 137 prítomných, 80 za, 56 proti, 1 sa zdržal. Konštatujem, že sme postúpili návrh zákona do druhého čítania.
P. Paška, predseda NR SR: (2009-06-30):
(Hlasovanie.) 133 prítomných, 77 za, 26 proti, 29 sa zdržalo, 1 nehlasoval. Tento návrh sme schválili.
B. Bugár, podpredseda NR SR: (2005-06-28):
M. Cagala, poslanec: Ďakujem pekne, pán predsedajúci. Pán premiér, dámy, páni, krátko len chcem povedať jedno. Ak pán Fico nazval pána ministra spravodlivosti spravodlivým, tak to asi je mimoriadny jav tu v tomto parlamente, je to spolupráca, ktorá sa nehovorí na verejnosti a je isto utajovaná, bude asi pravdivá, lebo si myslím, že ovplyvňovanie súdov, ktoré robí pán minister spravodlivosti, je väčšie ako najväčšia korupcia na Slovensku. Ďakujem pekne.
Suja, Miroslav, poslanec NR SR (2021-11-30):
Ďakujem za slovo, pán predsedajúci. Nechcel som vystúpiť v rozprave, ale tá šikmá veža ma zaujala, tých štyri a pol metra je tam náklon, takže keď pani riaditeľka použila takéto prirovnanie, tak ja by som sa rád aj niečo spýtal. Hovorili, ste že niektoré piliere, základné, boli pokrivené, tak sa pýtam, aby ste mi to definovali. Ako boli pokrivené, kto za tým stojí a prečo a čo ste vy ako nová riaditeľka urobili, aby už pokrivené neboli. Môžete mi to vysvetliť? Ďakujem.
Mikulec, Roman, poslanec NR SR (2024-09-10):
Ďakujem pekne za slovo. Pán kolega Spišiak, ja som ťa počúval veľmi pozorne a ty si sa pýtal na branno-bezpečnostnom výbore, či boli vykonané nejaké analýzy, ktoré by hovorili o tom, či táto suma, ktorá je navrhovaná v predkladanej novele, by naozaj mohla byť účinná. No, žiadne analýzy vykonané neboli, ale ono by stačilo počúvať tých policajtov a rozprávať sa s nimi, tak ako to robím aj ja. A samotní tí policajti veď aj prostredníctvom odborov hovoria o tom, že takéto opatrenie nepovažujú za dostatočné, nepovažujú za systémové. A máš absolútnu pravdu v tom, že toto opatrenie napriek tomu, že môžme, áno, hovoriť, že každé jedno euro pomôže policajtom a mohlo by pomôcť, tak samotní policajti to tak nevidia. Pretože toto opatrenie sa dotkne naozaj len časti policajtov a úplne máš pravdu v tom, že tá drvivá väčšina tých, ktorí sú ten „core“ toho Policajného zboru, teda v tých možno funkciách alebo v tom výkone samotnom, ktorí odvádzajú tú prácu, tak oni de facto žiadne príspevky mať nebudú, okrem teda príspevku na bývanie. Ale treba povedať a toto si treba, aby každý si uvedomil, ani jedno z tých opatrení, ani jeden ten príspevok nie je platovou náležitosťou. Policajtom išlo o zvýšenie platov tak, aby sa do budúcna to zvýšenie platov premietlo v ich sociálnom zabezpečení. Takýto jednorazový nesystémový príspevok, akokoľvek ho nazveme, nie je platovou náležitosťou, a práve preto tí policajti to vnímajú ako nesystémové opatrenie. To, samozrejme, sa môžeme pýtať, čo hasiči, horskí záchranári, na ktorých absolútne sa zabudlo.
Laššáková, Jana, podpredsedníčka NR SR (2014-11-08):
Nech sa páči, pán poslanec Poliačik, máte slovo.
Pročko, Jozef, poslanec NR SR (2023-12-14):
Pani poslankyňa, vy ste športovali, sama dobre viete, že šport je nielen záruka toho, že máme zdravé, v zdravom tele zdravý duch, ale šport je aj veľmi významný faktor pri výchove našich detí, aby tie deti naozaj mali, mali nejaké hoby, mali záujmy, aby sa tie deti nevenovali činnostiam, ako je mobilný telefón, prípadne horšie. Ja som dlhé roky, v našej nadácii robíme s drogovo závislými a s mladými ľuďmi, a preto naozaj šport je dobrá vec. Ale myslíte si, budem taký trošku pýtajúci sa, myslíte si, že Anton Danko (správne „Andrej Danko“, pozn. red.) a Slovenská národná strana, ktorá tu predvádza to, čo tu predvádza, a nielen tu, ale aj dlhé roky, je zárukou toho, že tých 100 mil. zostane v športe? A to nielen tých 100 mil., pretože to ministerstvo bude presne také, ako teraz, vymenovávajú, odvolávajú na... Taraba z SNS odvoláva odborníkov a dosadzuje tam krajských a okresných predsedov SNS. To, čo robí Fico, Taraba a Danko, je len absolútne zneužívanie moci, že odborníci, že tu to bude iné. Oni si dávajú okresných a krajských predsedov do funkcií. To znamená, že ministerstvo športu, ja mám obavu, že tam budú samí krajskí predsedovia a z Očovej tam prídu nejakí poľovníci, ktorí vedia rýchle behať, a budú nám riadiť ministerstvo. Takže toto, toto je záležitosť, ktorá mňa trápi. Takže ja sa vás pýtam, a len tak krátko mi odpovedzte, máte pocit, že ministerstvo pod vedením Antona Danka (správne „Andreja Danka“, pozn. red.) bude čestne spravovať šport?
Jurzyca, Eugen, poslanec NR SR (2018-10-24):
Ďakujem. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Panáček, Milan, poslanec NR SR (2012-09-11):
Pretože boli schválené pozmeňujúce a doplňujúce návrhy zo spoločnej správy, mám splnomocnenie gestorského výboru, aby sme pristúpili k tretiemu čítaniu ihneď.
Laššáková, Jana, podpredsedníčka NR SR (2014-04-03):
Na vystúpenie pani poslankyne nie sú faktické poznámky, teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Hlina, Gál, pán poslanec Zajac, pán poslanec Madej. Končím možnosť prihlásiť sa do rozpravy ústne. Nech sa páči, pán poslanec Hlina.
Gál, Gábor, minister spravodlivosti SR (2019-03-27):
Dobré ráno. Vážené dámy, vážení páni, predkladám na schôdzu Národnej rady Slovenskej republiky v prvom čítaní návrh novely Obchodného zákonníka, ktorým reagujeme na požiadavky Európskej únie, aby sme pri niektorých formách akciovej spoločnosti zabezpečili práva a obhajobu práv niektorých akcionárov, ktorí by dopredu vedeli na valnom zhromaždení mať prístup predovšetkým k dividendám, k formám odmien štatutárov a ďalších zmien, ktoré sú spôsobilé robiť ujmu tým menšinovým akcionárom. Na základe toho sa novelizujú aj ďalšie a ďalšie zákony v jednotlivých článkoch pod rímskymi číslicami, ale gro celého problému, čo sa týka tejto zmeny, je vlastne táto požiadavka. Netajím sa s tým, že máme rozrobené ešte ďalšie dve novely Obchodného zákonníka; jedna sa bude týkať potom obchodného registra, vyčistenie obchodného registra a výmaz nefunkčných obchodných spoločností a potom ďalšia bude reagovať už na úplnú digitalizáciu zápisov do obchodného registra. Čiže dúfam, že v tomto roku ešte predstúpim s dvoma ďalšími zmenami Obchodného zákonníka. Ďakujem pekne za pozornosť.
Čaplovič, Dušan, minister školstva, vedy, výskumu a športu SR (2013-09-11):
Vážená pani podpredsedníčka, predsedajúca, vážené panie poslankyne, vážení páni poslanci, ako už bolo povedané, predkladám na rokovanie Národnej rady Slovenskej republiky vládny návrh zákona, ktorým sa mení a dopĺňa zákon č. 185/2009 Z. z. o stimuloch pre výskum a vývoj, tlač č. 618. V záujme zjednodušenia a sprístupnenia poskytovania stimulov pre výskum a vývoj pre mikropodnikateľov a malých podnikateľov sa vypúšťa obmedzenie spočívajúce v ustanovení minimálnej výšky celkových oprávnených nákladov pre projekt. Doterajšia prax preukázala, že mikropodnikatelia a malí podnikatelia nemali možnosť získať stimuly vzhľadom na vysoko nastavenú minimálnu výšku celkových oprávnených nákladov pre projekt, čo pri aplikovanom výskume alebo experimentálnom vývoji z dôvodu maximálnej možnej hodnoty stimulov pri stanovenej minimálnej výške celkových oprávnených nákladov pre projekt 1,5 mil. eur viedlo k neúmernému vysokému podielu vlastných nákladov, ktoré mohli dosiahnuť 50 – 75 % celkových nákladov, oprávnených nákladov. Stimuly pre výskum a vývoj vytvárajú priaznivé podmienky pre zvyšovanie celkových výdavkov na vedu a techniku o finančné prostriedky, ktoré podnikatelia vynakladajú na povinné spolufinancovanie z ich vlastných zdrojov, podčiarkujem, nielen v rámci projektov výskumu a vývoja, ale aj vo forme rozšírenia alebo založenia nového pracoviska výskumu a vývoja. Praktické skúsenosti pri poskytovaní stimulov pre výskum a vývoj preukázali potrebu upraviť niektoré ustanovenia zákona tak, aby práve mikropodnikatelia a malí podnikatelia – hlavne často sú to mladí ľudia, ktorí majú svoju inováciu, majú schopnosti niektoré veci predložiť a vedia v tejto oblasti veľmi rýchlo zrealizovať niektoré projekty – neboli znevýhodnení, ale pri podávaní žiadosti o stimuly pre výskum a vývoj oproti ostatným potenciálnym žiadateľom o stimuly pre výskum a vývoj mohli v tejto oblasti sa zaradiť a mohli byť aj úspešní. Cieľom návrhu novely zákona je umožnenie prístupu mikropodnikateľov a malých podnikateľov k riešeniu projektov výskumu a vývoja prostredníctvom stimulov pre výskum a vývoj so zámerom, aby sa vo väčšej miere zakladali, aby sa vo väčšej miere zakladal svoj, zakladali svoj rozmer a podnikateľské zámery na výsledkoch výskumu a vývoja. Podporou projektov výskumu a vývoja smerujúcich do praxe sa zvyšuje nielen zamestnanosť a regionálny rozvoj, ale aj, prirodzene, hospodársky rast krajiny. Celý tento materiál bol prerokovaný v Rade vlády pre vedu, techniku a inovácie, bol podporený všetkými zamestnávateľskými zväzmi od RÚZ, cez asociáciu, cez Klub 500 a, samozrejme, aj jednotlivých zástupcov vysokých škôl a vedy, ktorí sú členmi tejto Rady vlády pre vedu, techniku a inovácie. Naozaj je to cesta, ktorú musíme nastúpiť, a vo vzťahu k iným štátom v Európskej únii začať v tejto oblasti výrazne tieto podmienky pre týchto mikropodnikateľov a malých podnikateľov, najmä mladých ľudí, meniť. Ďakujem vám za pozornosť, za vypočutie a pevne verím, že tento návrh novely do druhého čítania podporíte, vážené pani poslankyne, vážení páni poslanci.
Danko, Andrej, podpredseda NR SR (2023-12-14):
Poslanec Hargaš.
P. Hrušovský, podpredseda NR SR: (2002-04-11):
(Hlasovanie.) Prítomných je 112 poslancov, za 64, proti 37, zdržalo sa 11. Návrh sme schválili. Pán poslanec, ďalší návrh na pridelenie. Pardon. Pani poslankyne, páni poslanci, je osem minút pred dvanástou hodinou. Je ešte všeobecný súhlas na to, aby sme pred obedňajšou prestávkou uskutočnili hlasovanie o kandidátoch na voľbu sudcov Ústavného súdu. (Ruch v sále.) Páni poslanci, dám hlasovať o tomto návrhu, pretože by sme využili obedňajšiu prestávku na to, aby skrutátori mohli zrátať hlasy. Návrh sme schválili, páni poslanci. Prosím teraz pána poslanca Cupera, aby uviedol návrh na hlasovanie. J. Cuper, poslanec: Vážený... (Hlasy z pléna.)
Ďuriš Nicholsonová, Lucia, podpredsedníčka NR SR (2017-06-15):
Ďakujem pekne. Otváram všeobecnú rozpravu. Písomne sa neprihlásil nikto. Registrujem požiadavku pani navrhovateľky, aby vystúpila v rozprave ako prvá. Nech sa páči.
Hargaš, Ján, poslanec NR SR (2024-01-19):
Ďakujem za slovo. Pán Čaučík, vy ste sa venovali teda aj obsahu toho zákona, čím ste nám umožnili sa opäť trošku k tomu vyjadriť a nielen k tomu skrátenému legislatívnemu konaniu, ktorému sa budem aj venovať vo svojom príspevku. No ja tak hútam nad tým, že ako si to teda tá koalície predstavuje. Napríklad pri tom trestnom, teraz neviem, či to bude trestný čin, alebo prečin po novom tá kvalifikácia, ale úplatok pre verejného činiteľa do 700- tisíc eur. A počúval som pozorne aj tlačovku pána premiéra, ktorý teda hovorí, že filozofia toho návrhu je, aby primárnym trestom bolo vrátenie škody, ktorú spôsobil ten páchateľ. Čiže ja z toho si teda dedukujem, keďže nemám tu žiadne vyjadrenia koaličných poslancov, tak jediné, čo nám ostáva, je takto nad tým hútať sami so sebou, že asi si to predstavujú koaliční kolegovia tak, že teda bude tá situácia, že nejaký páchateľ sa bude snažiť podplatiť verejného činiteľa, chytia ho, preukáže sa mu, je to suma do 700-tisíc eur. On ju teda potom nejak vráti, hej, čiže nepríde štát o žiadne prostriedky a aby sme tomu dali nejaký preventívny charakter, aby to už do budúcna neurobil, tak mu dáme podmienku, maximálne nejaké domáce väzenie. Čiže to ho má vlastne odradiť od toho, aby to už do budúcna nikdy nespravil. Že teda mne to príde naozaj absurdná logika. To možno funguje tak pri výchove detí, keď dieťa rozbije okno, tak dostane zaracha, ale nie pri podplácaní verejných činiteľov do sumy 700-tisíc eur. A veľmi rád by som počul, ako to chcú koaliční kolegovia vysvetliť verejnosti, že či toto podľa nich je správne. Ďakujem pekne.
Grendel, Gábor, podpredseda NR SR (2021-06-29):
S reakciou na faktické poznámky pán poslanec Ladislav Kamenický.
Marosz, Ján, poslanec NR SR (2017-09-05):
Ďakujem pekne. Žiadam zaradiť do rokovania 19. schôdze Národnej rady bod programu, aby pán minister dopravy Érsek zverejnil zoznam všetkých vykúpených pozemkov pod rýchlostné cesty D4 a R7. Zdôvodnenie: občania majú právo vedieť, kto predával a za koľko NDS nakupovala. K zmene infozákona do dnešného dňa neprišlo. Nebol ani na medzirezortnom pripomienkovom konaní, takže žiadame zaviazať k tomuto pána ministra. Ďakujem.
Fronc, Martin, poslanec NR SR (2014-12-02):
Ďakujem, pán predseda. To fungovanie ARA ja som prvý ako minister podporil, ja som v správnej rade, to je na dlhší výklad, ale dve poznámky mám k vystúpeniu kolegu Petráka. Prvá. Ja som za to, aby sa podporili kapacity pre materské školy, len treba si uvedomiť, že to platíme druhýkrát, že áno, za nás bol zákon, keď sa to stalo, originálna kompetencia – materské školy – obcí a miest, teda samosprávy a výsledok bol ten, že bolo málo detí, a mnohé samosprávy tie budovy predali. A teraz ich my vlastne budeme druhýkrát platiť, to je fakt. A druhá. Ja som nepovedal, ale asi niekto to tu povedal z opozície, že sa prejedajú tie peniaze, čo sa týka toho percenta z DPH, a ja som dokonca nieže nepovedal, že sa prejedajú, ale dokonca by som zatlieskal, aj keby väčšina z tých peňazí išla prvýkrát na stimuly do vzdelávania a do školstva. V tom prípade by som, i keď je to iná vláda ako v tej, v ktorej som bol, to nielen podporil, ale tomu aj zatlieskal, pretože myslím, že by ste urobili dobrý čin v prospech tejto spoločnosti. Ďakujem.
Žiga, Peter, podpredseda NR SR (2024-05-14):
Prezentujme sa a hlasujme. (Hlasovanie.) 132 prítomných, 84 za, 31 proti,16 sa zdržalo, 1 nehlasoval. Pokračujte, pán spravodajca.
Bugár, Béla, podpredseda NR SR (2016-04-21):
Pani poslankyňa Zemanová.
Beluský, Martin, poslanec NR SR (2021-12-08):
Ďakujem za slovo, pán podpredseda. Pán poslanec Richter, ja vám chcem poďakovať za vašu iniciatívu, za to, že ste prišli aj s týmto pozmeňovákom, len mám trošku obavu, že ten spôsob, akým ste navrhli tú úpravu, že ste to vlastne tým v podstate odsúdili na neúspech, pretože vy ste vlastne navrhli to, aby celý ten pôvodný zákon v podstate neplatil, teda že by neboli žiadne poukazy a by to bolo nahradené teda pomocou pre všetkých seniorov vo výške 500 eur. Samozrejme, ja si to myslím, ako súhlasím, že to nie je tam teda to rozdeľovanie tých seniorov na očkovaných a neočkovaných, len možno keby ste to spravili tak, ako to navrhovali v tom prvom čítaní aj predseda parlamentu alebo minister, že k tomu, k tým poukazom by ste navrhli ešte plus doplniť tento príspevok pre všetkých dôchodcov, teda bez ohľadu na to, či sú zaočkovaní, alebo nie, a nebolo by to v tej výške 500 euro, ale bolo by to trebárs v tej výške 100 eur, tak podľa mňa by to malo aj reálnejší, reálnejšia by tam bola šanca, že by to mohlo byť schválené. Obávam sa, že keď ste to navrhli takýmto spôsobom, tak to jednoducho proste neprejde, čo je podľa mňa škoda, lebo je to dobrá iniciatíva, ale možno keby sa to trošku lepšie premyslí, ale však v podstate ešte je čas to možno prepracovať, ak by bol záujem, tak možno by to malo väčšiu šancu. Ďakujem.
Šeliga, Juraj, poslanec NR SR (2023-06-28):
Teraz pristúpime k hlasovaniu o pozmeňujúcom, pozmeňujúcich návrhoch zo spoločnej správy. Budeme hlasovať spoločne o bodoch 1 až 30, 32 až 40, 42, 44 až 55, 57 až 59. Gestorský výbor odporúča schváliť.
Grendel, Gábor, podpredseda NR SR (2020-11-03):
Ďakujem, pán podpredseda. Dávam teraz možnosť prihlásiť sa do rozpravy ústne. Nie je záujem. Vyhlasujem všeobecnú rozpravu za skončenú. Pán navrhovateľ, chcete zaujať stanovisko? Nech sa páči.
Figeľ, Ján, podpredseda NR SR (2014-06-24):
Pán minister sa objavil. Takže bod už bol uvedený. Technika, bod už bol uvedený oficiálne, takže poprosím teraz pána ministra kultúry, aby uviedol, Mareka Maďariča, aby uviedol vládny návrh zákona, ktorý už som citoval, o poskytovaní dotácií v pôsobnosti ministerstva kultúry. Nech sa páči. (Rokovanie o vládnom návrhu zákona o Fonde na podporu umenia a o zmene a doplnení zákona č. 434/2010 Z. z. o poskytovaní dotácií v pôsobnosti Ministerstva kultúry Slovenskej republiky v znení zákona č. 79/2013 Z. z. , tlač 1033.)
Kažimír, Peter, podpredseda vlády a minister financií SR (2012-09-20):
Vážené dámy a páni, prajem vám príjemný dobrý deň. Takže dovoľte mi oznámiť, že za neprítomného pána ministra práce, sociálnych vecí a rodiny pána Jána Richtera, ktorý je momentálne na služobnej ceste v Rakúskej republike bude odpovedať pani ministerka Zuzana Zvolenská a za pána ministra obrany pána Martina Glváča bude odpovedať pán minister hospodárstva pán Tomáš Malatinský. Toľkoto.
Blanár, Juraj, podpredseda NR SR (2021-06-24):
Ďakujem, pán spravodajca, otváram všeobecnú rozpravu k tomuto návrhu. Písomnú prihlášku som neobdržal, pýtam sa teraz, kto má záujem ústne sa prihlásiť do rozpravy. Konštatujem, že nikto. Uzatváram týmto všeobecnú rozpravu a chcem sa spýtať, či pán navrhovateľ má záujem. Nie. Pán spravodajca, o záverečné slovo? Nie je tomu tak. Prerušujem rokovanie o tomto bode programu, ďakujem obom. A môžeme pristúpiť k prvému čítaniu o návrhu skupiny poslancov na vydanie zákona, ktorým sa mení zákon č. 442/2002 Z. z. o verejných vodovodoch, verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov (pod parlamentnou tlačou 576 a rozhodnutie o pridelenie výboru, výborom č. 589). Dávam teraz slovo pani poslankyni Anne Zemanovej, aby návrh zákona v pléne uviedla, nech sa páči, pani poslankyňa, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení zákon č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 576.)
P. Hrušovský, podpredseda NR SR: (2002-02-01):
Pristúpime teraz k prerokúvaniu ďalších bodov programu. Preto odporúčam, páni poslanci, aby sme aj o vládnom návrhu zákona o rozhodcovskom konaní, ktorý sme už prerokovali v prvom čítaní, potom hlasovali v utorok v bloku zákonov, ktoré prerokujeme ešte dnes. Je všeobecný súhlas? Teraz prosím pána ministra Magvašiho, aby z poverenia vlády odôvodnil návrh vlády Slovenskej republiky na odvolanie zástupcov štátu z Predstavenstva Národného úradu práce a na voľbu zástupcov štátu za členov Predstavenstva Národného úradu práce . Pán minister, máte slovo. P. Magvaši, minister práce, sociálnych vecí a rodiny SR: Vážený pán podpredseda, vážené dámy, vážení páni, vláda na svojom rokovaní 10. 10. 2001 sa svojím uznesením č. 975 uzniesla, že predloží do Národnej rady návrh na odvolanie zástupcov štátu Ing. Štefana Lednára, CSc., a Ing. Vojtecha Mozgayu z Predstavenstva Národného úradu práce, koná tak na základe § 7 ods. 8 písm. d) zákona o zamestnanosti, a zároveň práve na základe § 8 ods. 2 predkladá návrhy na zvolenie zástupcov štátu do Predstavenstva Národného úradu práce, a to Dr. Jána Oravca, CSc., a Mgr. Jaroslavu Antalovú. Chcel by som požiadať o podporu týchto návrhov vlády Slovenskej republiky. Ďakujem.
V. Veteška, podpredseda NR SR: (2006-02-07):
Ako prvý pán Džupa. K. Džupa, poslanec: Ďakujem, pán podpredseda. Pán poslanec sa dotkol jednej veľmi dôležitej oblasti a to sú zdroje do zdravotníctva a možnosti jednotlivých ekonomík tieto zdroje naplniť v súvislosti s údajnou čiernou dierou. Treba povedať, že všade vo svete vrátane Slovenska medicínske prostredie disponuje veľkým intelektuálnym a odborným potenciálom nielen vo vlastných odboroch, ale aj v interdisciplinárnych odboroch. V konečnom dôsledku to znamená, že nielen na Slovensku, ale predovšetkým vo vyspelých krajinách veda, výskum a vývoj v medicínskej problematike ide veľmi prudko dopredu, čo, samozrejme, vyžaduje nové a ďalšie zdroje, nie malé, pretože tento vývoj v každej oblasti nie je lacný ani jednoduchý. A z toho jasne vyplynie, že nebude existovať tak skoro štát, ktorý dokáže ponúknuť pre zdravotníctvo zdroje, ktoré potrebuje toto zdravotníctvo. Tento problém začína byť rovnaký a zložitý v každej krajine vrátane Európskej únie, ktorá nás zaujíma. Mali sme možnosť konzultovať s kolegami poslancami a senátormi v Čechách a Španielsku, kde vládne sociálna demokracia, a oni celkom jasne a konkrétne povedali, že tieto tzv. nožnice, že tieto možnosti zdrojov, vytvorenia zdrojov a potrieb medicíny a jej prudký rast je a bude problémom a určite to my ani v tejto snemovni, ani v tejto chvíli nevyriešime. Ale iba na dokreslenie toho, čo pán poslanec vo svojom slove uviedol. Ďakujem.
Pellegrini, Peter, predseda NR SR (2024-02-06):
Pán poslanec Janas.
Sulík, Richard, predseda NR SR (2011-07-06):
Ďakujem. S faktickou poznámkou sa prihlásil pán poslanec Muňko, iba. Uzatváram možnosť. Máte slovo. Nech sa páči.
Bugár, Béla, podpredseda NR SR (2017-06-15):
Nech sa páči, prezentujme sa a hlasujme. (Hlasovanie.) Prítomných 145 poslancov, za 130, proti 15. Konštatujem, že uznesenie sme schválili. Teraz prosím povereného člena ústavnoprávneho výboru pána poslanca Alojza Baránika, aby uviedol hlasovanie v prvom čítaní o návrhu skupiny poslancov na vydanie ústavného zákona, ktorým sa mení a dopĺňa ústava (tlač 584), nech sa páči. (Hlasovanie o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa Ústava Slovenskej republiky č. 460/1992 Zb. v znení neskorších predpisov , tlač 584.)
Baránik, Alojz, poslanec NR SR (2020-12-03):
Necháme to tak. Prečítam pozmeňovák a môžeme to skončiť.
Hrnčiar, Andrej, podpredseda NR SR (2016-12-07):
Pani poslankyňa Shahzad.
Martvoň, Anton, poslanec NR SR (2015-12-21):
Ďakujem pekne. Pán poslanec Poliačik, ja som si vypočul vaše vystúpenie, ale dovolím si hodnotiť, že je trošku nadnesené. Samozrejme, my zdôrazňujeme tú prevenciu z pohľadu tej legislatívnej úpravy. Tým odpoviem aj na otázku pána Abrhana, že žiadne iné štáty, alebo aby sme povedali ako strana SMER, ktoré štáty prijali protiteroristickú legislatívu. Samozrejme, v skrátenom konaní nikto, je to naša legislatívna aktivita, ale protiteroristickú legislatívu už v lete koncom júna prijalo Nemecko aj Kanada. Dokonca Nemci nadviazali ešte aj na rezolúciu Bezpečnostnej rady OSN z roku 2014. Len, samozrejme, iné štáty na to nereagovali. My reagujeme teraz. Dokonca Nemci zmenili ešte aj Trestný zákon podobne, ako to my teraz meníme. To je odpoveď na to, čo bolo predtým povedané. Ale, pán poslanec Poliačik, trošku ste to nadniesli, že keď niekto môže, alebo že vidíte problém, že niekto vám bude prehľadávať tašky a takéto veci. Viete, no to s tým prehľadávaním áut a tašiek je aj v súčasnosti. Sám ste hovoril určité prípady pri podozreniach zo spáchania nejakých iných trestných činov či už drogových alebo nejakých pašeráctiev. Aj teraz vám môžu auto prehľadať ako také. Čo sa týka prehľadania tašky, však tašku vám môžu prehľadať, keď idete aj na súd. Bežne sa to deje. Keď idete na letisko, ako povedal pán Lipšic, keď idete do Národnej rady, vám prehľadávajú tašku z pohľadu bezpečnosti. Dokonca aj v Tescu pri podozrení z krádeže vám môžu, SBS-kári majú oprávnenie prehľadať vám tašku. A nehovoriac o tom, že bežne sa to deje aj na beániách a diskotékach, že z pohľadu a z dôvodu bezpečnosti sa, je oprávnený SBS-kár nahliadnuť do tašky. Robil som ix beánií, tak viem, aké sú kompetencie. No a čo sa týka, čo sa týka toho, čo tu bolo povedané, celé to tu je iba nadnesené, lebo vyslovene, keď ide o bezpečnosť, myslím si, každý občan dobrovoľne radšej tú tašku ukáže v záujme bezpečnosti, ako by mali byť potom problémy, že niekto sa niekde dostane s výbušninou a potom ako terorista odpáli tú výbušninu niekde na nejakom... (Prerušenie vystúpenia časomerom.)
Bugár, Béla, podpredseda NR SR (2019-09-25):
To je, to je to, čo sme hovorili už veľakrát aj na grémiu, že hlasovacie zariadenie je zastaralé, len tá kritika niektorých poslancov, že by to stálo peniaze, potom má takýto výsledok. Už môžme? (Reakcia z pléna.) Ďakujem pekne. Takže o tomto návrhu prerokovať tento návrh zákona v druhom čítaní dávam hlasovať. Prezentujme sa a hlasujme. (Hlasovanie.) Prítomných 140, za 27, proti 8, zdržalo sa 103 poslancov, nehlasovali 2. Konštatujem, že návrh nebol schválený. Pán poslanec, prosím, aby ste uviedli ďalšie hlasovanie o návrhu poslanca Žarnaya na vydanie zákona, ktorým sa dopĺňa školský zákon, (tlač 1620). [Hlasovanie o návrhu poslanca Národnej rady Slovenskej republiky Ota Žarnaya na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov , tlač 1620.]
Pellegrini, Peter, predseda NR SR (2015-09-23):
Prezentujme sa a hlasujme. (Hlasovanie.) Prítomných 129 poslancov, za hlasovalo 124, zdržali sa 5 poslanci. Tento návrh sme schválili. Pani poslankyne, páni poslanci, budeme pokračovať ďalej v rokovaní tak, ako máme body v programe. Ešte predtým pán poslanec, pán predseda Raši.
Bittó Cigániková, Jana, poslankyňa NR SR (2022-05-05):
Ja by som len chcela teda poďakovať facebookovým stránkam „Poď sem“ a „Odluka cirkvi od štátu“, ktorí ma inšpirovali k tomuto obrázku. A chcem prečítať text, ktorý, ktorý bol na ňom ďalej, len toho bolo veľa. A myslím si, že do tejto debaty a do týchto debát by sa hodil: „Nechceš antikoncepciu? Neber ju. Nechceš predmanželský sex? Nemaj ho. Nechceš ísť na potrat? Nechoď. Nechceš registrované partnerstvo? Neuzatváraj ho. Boh nám dal slobodnú vôľu. Kto si ty, aby si iným prikazoval, ako majú žiť.“ Myslím, že to hovorí za všetko. Ďakujem. A jasné, hlasovanie je normálne zajtra o jedenástej. Ďakujem.
P. Pelegrini, poslanec: (2010-02-03):
Národná rada Slovenskej republiky svojím uznesením z 2. decembra 2009 č. 1796 pridelila vládny návrh zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov na prerokovanie týmto výborom: ústavnoprávnemu výboru a výboru pre hospodársku politiku. Poslanci, ktorí nie sú členmi výborov, ktorým bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Návrh zákona odporúčali Národnej rade Slovenskej republiky schváliť ústavnoprávny výbor uznesením z 26. januára 2010 č. 795, výbor pre hospodársku politiku uznesením z 21. januára 2010 č. 618. Z uznesení výborov Národnej rady Slovenskej republiky pod bodom III tejto správy vyplývajú pozmeňujúce a doplňujúce návrhy v počte päť. Gestorský výbor odporúča hlasovať o pozmeňujúcich a doplňujúcich návrhoch nasledovne, a to o bodoch 1 až 5 hlasovať spoločne s odporúčaním schváliť. Gestorský výbor na základe stanovísk výborov vyjadrených v ich uzneseniach uvedených pod bodom III tejto správy a stanovísk poslancov gestorského výboru vyjadrených v rozprave k tomuto návrhu zákona odporúča Národnej rade Slovenskej republiky predmetný vládny návrh zákona schváliť v znení schválených pozmeňujúcich a doplňujúcich návrhov uvedených v spoločnej správe. Spoločná správa výborov Národnej rady Slovenskej republiky o výsledku prerokovania vládneho návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov v druhom čítaní bola schválená uznesením z 2. februára 2010 č. 640. Týmto uznesením výbor zároveň poveril mňa ako spravodajcu predložiť návrhy podľa § 81 ods. 2, § 83 ods. 4, § 84 ods. 2 a § 86 rokovacieho poriadku Národnej rady Slovenskej republiky. Pani predsedajúca, skončil som, prosím, otvorte rozpravu.
B. Bugár, podpredseda NR SR: (2003-10-23):
Nasledujúcim bodom programu je druhé čítanie o návrhu poslanca Národnej rady Slovenskej republiky Jirka Malchárka na vydanie zákona, ktorým sa mení zákon Národnej rady Slovenskej republiky č. 315/1996 Z. z. o premávke na pozemných komunikáciách v znení neskorších predpisov (tlač 335). Návrh zákona odôvodní pán poslanec Malchárek. Nech sa páči, máte slovo. J. Malchárek, poslanec: Ďakujem pekne, pán predsedajúci. Vážený pán minister, vážené dámy poslankyne, páni poslanci, k tomuto zákonu č. 315, ktorý predkladám Národnej rade, bola pomerne rozsiahla diskusia v prvom čítaní. Myslím, že všetci, čo chceli, a všetci, čo vedeli, mysliac, že vedeli o tejto problematike, tak k tomu vystúpili. Preto už vecne by som nerád išiel do hĺbky tejto problematiky aj z toho dôvodu, že presne tieto ustanovenia sú obsiahnuté v predošlom vládnom návrhu zákona a tento môj návrh zákona bol predložený síce ako prvý do parlamentu, ale keďže vládne návrhy zákona po dohode majú pri prerokúvaní prednosť, tak došlo k tejto zmene poradia. Jediné azda môžem povedať, že z vecného a odborného hľadiska nesúhlasím s tým, že by sa táto povinnosť zrušila v zimných mesiacoch – povinnosť používania zimných pneumatík. Politické hľadisko v tomto smere prevážilo. A súčasne ani nesúhlasím s tou argumentáciou, ktorú uviedlo ministerstvo vnútra, pre ktorú zavádza toto zrušenie povinnosti. Ale z vecného hľadiska, hovorím, sú tam tie isté ustanovenia, ktoré sú práve v tomto mojom poslaneckom návrhu. Čiže ak prejde vládny návrh zákona, ktorý predkladá pán minister vnútra, bude opodstatnené, aby som tento svoj návrh zákona o zmene zákona č. 315/1996 o pozemných komunikáciách stiahol. Takže z mojej strany všetko. Ďakujem pekne za pozornosť.
Žiga, Peter, podpredseda NR SR (2024-09-11):
Prosím, prezentujte sa a hlasujme. (Hlasovanie.) 144 prítomných, 106 za, 1 proti, 36 sa zdržalo, 1 nehlasoval. Konštatujem, že sme aj tento návrh schválili. Teraz nasleduje hlasovanie v treťom čítaní o návrhu uznesenia k návrhu na vyslovenie súhlasu Národnej rady so Zmluvou medzi Slovenskou republikou a Kirgizskou republikou o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam. Máme to uvedené ako tlač 277. Spoločným spravodajcom je člen výboru pre financie a rozpočet poslanec Zdenko Svoboda. Prosím ho, aby hlasovanie uviedol. (Hlasovanie o návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Kirgizskou republikou o zamedzení dvojitého zdanenia v oblasti daní z príjmov a zabránení daňovému úniku a vyhýbaniu sa daňovým povinnostiam , tlač 277.)
Laššáková, Jana, podpredsedníčka NR SR (2014-12-09):
Ďakujem pekne, pán navrhovateľ. Zaujmite miesto určené pre navrhovateľov a dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Novotnému. Nech sa páči, pán poslanec, máte slovo.
Galek, Karol, poslanec NR SR (2023-02-02):
Tak mám päť minút a potom budem pokračovať.
Blanár, Juraj, podpredseda NR SR (2023-02-01):
Ďakujem všetkým za faktické poznámky a možno niektorým odpoviem. Pri všetkej úcte, pán poslanec Krúpa, ak si vy myslíte, že ja by som mal vedieť, ako sa dopracujeme k mieru, tak neviem, prečo si to myslíte. Ja si myslím, že to málokto dnes vie, ale určite viem, že je potrebné sa oň usilovať. A ak si vy myslíte, že jediná cesta je podporovať Ukrajinu a zničiť Rusko a tým sa všetko vyrieši, tak ja mám obavy, že toto asi nie je tá správna cesta. Pán poslanec Dostál, opäť ste pokračovali v tom, že vidíte do hláv všetkým. Ja som – ani Robert Fico – nepoužil slovo, že my sme veľvyslancov poučovali. Ale to je typické pre vás, že vkladáte do úst nám iné slová, ako sme povedali, lebo sa snažíte to prekrúcať. Nie, my si vážime, že veľvyslanci prišli a že sme s nimi diskutovali o všetkých pálčivých otázkach, lebo to nie je jednoduché. Nie je to také jednofarebné, ako to vidíte vy. A vonkoncom nemôžem povedať, že jeden alebo druhý niekomu čosi poučoval, pretože všetci k tomu pristupovali s obrovskou bázňou a s rešpektom, pretože toto nie je jednoduchá situácia, v ktorej sa nachádzame. A ešte raz by som vás chcel poprosiť, všetkých poslancov, ktorí sa cítite, že ste tu na to, aby ste kontrolovali vládu, či v opozícii, alebo v koalícii, tak podporte to uznesenie, pretože to má práve tento cieľ. Ďakujem pekne.